Ġie inawgurat monument li jippromwovi l-konservazzjoni tal-ilma. Dan jinsab fi Ġnien Pawlu Boffa ħdejn f’Raħal Ġdid. Dan sar bħala parti mill-kampanja Catch the Drop. Il-monument ġie ddisinjat mill-artist Malti Joseph Barbara u hu magħmul minn fliexken tal-ilma tal-plastik riċiklati, li wħud minnhom kienu miġbura mill-istudenti stess. Il-kap eżekuttiv tal-HSBC Mark Witkinson qal li l-Maltin jużaw medja ta’ 135 litru ta’ ilma kuljum, u madwar kwart minnu jkun ifflaxxjat fid-drejns. Il-Ministru tal-Enerġija u s-saħħa Konrad Mizzi qal li billi l-pajjiż m’għandux sorsi naturali ta’ ilma, hemm bżonn aktar li l-ilma jintuża bil-għaqal u mingħajr ħela. F’din il-kampanja Catch the Drop hija immirata l-iżjed għall-istudenti biex jifhmu l-importanza tal-ilma. Il-programm tal-Ilma tal-HSBC qed isir bi sħab ma’ diversi għaqdiet ambjentali internazzjonali li jaħdmu favur l-ambjent u l-iżvilupp sostenibbli.